માહિતીગાર સૂત્રોએ માહિતી આપતા કહ્યુ છે કે આગામી દિવસે સાંજે સુષ્મા સ્વરાજ ભારત પરત ફરશે. તેમની યાત્રા ૨૪ કલાકથી વધુ સમયની રહેશે. સૂત્રોએ કહ્યુ છે કે આ બેઠક એવા સમય પર યોજીઇ રહી છે જ્યારે ભારત અને પાકિસ્તાન વચ્ચેના સંબંધો તંગ બની ચુક્યા છે. તેમની વચ્ચે વાતચીત થઇ રહી નથી. હાલમાં મોદી અને નવાઝ શરીફ મળ્યા હતા પરંતુ તેમની વચ્ચે શું વાતચીત થઇ તે અંગે માહિતી જાહેર કરાઇ ન હતી. વિશ્વના દેશો બન્ને દેશોને વાતચીત શરૂ કરવા માટે હાલમાં દબાણ લાવી રહ્યા છે.ભારત અને પાકિસ્તાન વચ્ચે ક્રિકેટ શ્રેણીને લઇને ચર્ચા ચાલી રહી છે ત્યારે આ વાતચીત પણ ઉપયોગી રહી શકે છે. જો કે મોદી સરકાર હાલમાં બન્ને દેશો વચ્ચે ક્રિકેટ શ્રેણીને મંજૂરી નહી આપે તેવા સંકેત મળી રહ્યા છે.